
      REPUBLIKA HRVATSKA
POŽEŠKO SLAVONSKA ŽUPANIJA
      OPĆINA BRESTOVAC
Povjerenstvo za provedbu javnog natječaja 	

KLASA: 370-06/26-01/03
URBROJ:2177/02-02-26-2
Brestovac, 12.listopada 2026. godine 

Na temelju čl. 6. Odluke o raspisivanju Javnog natječaja za  dostavu prijava za dodjelu potpora za rješavanje stambenog pitanja mladih obitelji na području općine Brestovac za Mjeru 1 u 2026. godini KLASA: 370-06/26-01/03, URBROJ: 2177/02-02-26-1, a sukladno Programu mjera za poticanje rješavanja stambenog pitanja mladih obitelji na području Općine Brestovac (u daljnjem tekstu: Program), KLASA: 370-06/26-01/01, URBROJ: 2177/02-01-26-1   od 04.03. 2026. godine,  objavljuje se
[bookmark: _Toc471905285]
JAVNI NATJEČAJ
[bookmark: _Hlk193268882][bookmark: _Hlk193279802]za dostavu prijava za dodjelu potpora za rješavanje stambenog pitanja mladih obitelji na području Općine Brestovac za Mjeru 1 u 2026. godini


PREDMET JAVNOG NATJEČAJA I KORISNICI MJERE 
Predmet ovog Javnog natječaja je podnošenje prijava za prodaju građevinskog zemljišta u vlasništvu Općine Brestovac po povlaštenim cijenama u okviru Mjere 1. „Stambeno zbrinjavanje mladih obitelji prodajom građevinskog zemljišta u vlasništvu Općine Brestovac po povlaštenim cijenama radi izgradnje vlastite stambene zgrade na području Općine Brestovac“.
Korisnici mjere su mlade obitelji.
Mladom obitelji smatra se mladi bračni ili izvanbračni par te životno partnerstvo osoba istog spola čiji nositelj (prijavitelj) na dan 1. siječnja tekuće godine u kojoj se raspisuje javni natječaj za dodjelu potpore nije navršio 40 godina života, te da svoje stambeno pitanje rješavaju stjecanjem vlasništva nad nekretninom i izgradnjom stambenog objekta po prvi put. 
Mladom obitelji smatra se i jednoroditeljska obitelj koju čine dijete odnosno djeca i jedan roditelj ili samohrani roditelj pod uvjetima iz prethodnog stavka.  
Na Javni natječaj za korištenje Mjere 1. Programa  može se javiti mlada obitelj koja ispunjava uvjete propisane Programom.  
	Mjerom 1. Programa stvara se pretpostavka za povoljnije i brže rješavanje ovog pitanja na način da će određene građevinske parcele u vlasništvu Općine Brestovac, koje ispunjavaju uvjet za ishođenje dozvole za izgradnju, putem Javnog natječaja ponuditi za kupnju po povlaštenoj cijeni od 100,00 eura, ciljanoj skupini građana – mladim obiteljima za gradnju obiteljske kuće u svrhu svog prvog stambenog zbrinjavanja.  
Općina Brestovac će prodati građevinsko zemljište u svojem vlasništvu radi rješavanja stambenog pitanja sukladno kriterijima navedenim u Programu.  
Mjera je vezana za raspoloživa građevinska zemljišta na području Općine Brestovac.
Građevinskim zemljištem u vlasništvu Općine Brestovac smatra se građevinska čestica koja ispunjava minimalne uvjete za ishođenje dokumenata za građenje. 
Građevinskim zemljištem u smislu ovog Programa smatrat će se i građevinsko zemljište na kojem se nalazi objekt koji se ne može privesti stambenoj namjeni i namijenjen je rušenju radi izgradnje novog stambenog objekta. 
Raspoloživa građevinska zemljišta koja se prodaju po povlaštenoj cijeni i za koje se mogu predati prijave po ovom Javnom natječaju su sljedeća: 
	R.br.
	Oznaka zemljišta
	Broj ZK izvatka

	
	Broj kat. čestice 
	Katastarska općina
	

	1.
	736/1
	Brestovac
	864

	2.
	736/2
	Brestovac
	864

	3.
	736/3
	Brestovac
	864

	4.
	736/4
	Brestovac
	864

	5.
	736/5
	Brestovac
	864

	6.
	736/6
	Brestovac
	864

	7.
	736/7
	Brestovac
	864

	8.
	736/8
	Brestovac
	864

	9.
	617
	Brestovac
	99

	10
	586
	Dolac
	97



Povlaštena cijena neizgrađenog građevinskog zemljišta u iznosu 100,00 eura po katastarskoj čestici predstavlja cijenu koju plaćaju prijavitelji kojima se odobravaju sredstva sukladno ovom Programu. 
Prijavi na Javni natječaj kupac je dužan priložiti izjavu o promjeni prebivališta koja je sastavni dio natječajne dokumentacije. U opravdanim slučajevima, rok se može produžiti o čemu odlučuje općinski načelnik. 
[bookmark: _Hlk189477774]Ukoliko kupac ne prijavi prebivalište sukladno ovim odredbama, ugovor se raskida te nema pravo na povrat kupoprodajne cijene. U tom slučaju, Općina Brestovac ima pravo aktivirati zadužnicu na iznos stvarne cijene utvrđene po ovlaštenom sudskom vještaku.  
Prilikom zaključenja ugovora kupac je dužan predati ovjerenu i potpisanu bjanko zadužnicu na iznos koji pokriva iznos stvarne kupoprodajne cijene uvećan za eventualne troškove prisilne naplate. Prilikom predaje prijave na natječaj podnositelj zahtjeva predaje izjavu kojom se obvezuje da će prilikom zaključenja ugovora predati bjanko zadužnicu sukladno natječaju. Instrument osiguranja se vraća podnositelju zahtjeva istekom roka od 15 godina. 
PRIJAVNA DOKUMENTACIJA
Dokumentacija koja se prilaže zahtjevu:
· Obrazac 1. – prijava za Mjeru 1. (u prilogu javnog natječaja),
· preslika osobne iskaznice podnositelja i bračnog (izvanbračnog) druga,
· izvadak iz matice vjenčanih odnosno izjava o izvanbračnoj zajednici odnosno životnom partnerstvu ovjerena kod javnog bilježnika (u prilogu natječaja),
· izvadak iz matice rođenih ili rodni list za svako dijete,
· dokaz o radnom odnosu te o visini mjesečnih primanja za svakog odraslog člana obitelji (platne liste za prethodna 3 mjeseca koja prethode podnošenju prijave),
· dokaz o tome da se radi o prvoj i jedinoj nekretnini podnositelja zahtjeva i članova obitelji te da podnositelj zahtjeva ni drugi član njegove obitelji nije prodao ili na drugi način otuđio nekretninu u vlasništvu ili suvlasništvu na području Republike Hrvatske (izjava – u prilogu natječaja ili drugi dokument),
· dokaz o stečenoj stručnoj spremi za sve punoljetne članove domaćinstva (preslika diplome odnosno svjedodžbe),
· potvrda o stanju duga izdana od strane Porezne uprave te potvrda o nepostojanju dugovanja izdana od strane Općine Brestovac, ne starije od 30 dana od dana podnošenja zahtjeva,
· izjava o predaji bjanko zadužnice prilikom zaključenja ugovora (u prilogu javnog natječaja),
· izjava o promjeni prebivališta (u prilogu javnog natječaja),
· uvjerenje o nekažnjavanju za podnositelja i bračnog (izvanbračnog) druga odnosno životnog partnera.
[bookmark: _Toc190673703]	
Podnositelj prijave može biti jedan od bračnih ili izvanbračnih partnera, životni partner ili samohrani roditelj. U slučaju bračne ili izvanbračne zajednice, prijavu može podnijeti samo jedan od partnera.
BODOVANJE PRIJAVE
	Kriterij
	Razrada kriterija
	Bodovi

	Bračna zajednica
	Par živi u bračnoj ili izvanbračnoj zajednici odnosno životnom partnerstvu
	10

	
	Samohrani roditelj, jednoroditeljska obitelj
	10

	
	Par je vezi od 1-3 godine (ne žive zajedno)
	5

	
	Par je u vezi do 1 godine
	0

	Mjesto prebivališta
	Oba partnera imaju prebivalište na području Općine Brestovac dulje od 10 godina
	10

	
	Jedan od partnera ima prebivalište na području Općine Brestovac dulje od 10 godina
	5

	
	Oba partnera imaju prebivalište na području Općine Brestovac kraće od 10 godina
	2

	
	Niti jedan od partnera nema prebivalište na području Općine Brestovac
	0

	Broj djece (u obzir se uzimaju samo zajednička djeca mlade obitelji i djeca iz prijašnjih odnosa ako žive s podnositeljem prijave)
	Bez djece
	0

	
	1 dijete
	5

	
	Dvoje i više djece
	10

	Prihodi domaćinstva
	Ukupni mjesečni prihod para manji od  dvije minimalne plaće u Republici Hrvatskoj u godini kada se raspisuje javni natječaj
	10

	
	Ukupni mjesečni prihod para je veći od dvije minimalne plaće u Republici Hrvatskoj u godini kada se raspisuje javni natječaj
	5

	Zaposlenost
	Oba partnera su u radnom odnosu
	5

	
	Jedan od partnera je u radnom odnosu 
	2

	Obrazovanje
	Najmanje jedan od partnera ima deficitarno zanimanje
	5

	
	Najmanje jedan od partnera ima završeno visokoškolsko obrazovanje (VŠS, VSS)
	2

	
Trenutni stambeni status 
	Podstanarstvo kod jednog od roditelja člana mlade obitelji 
	
5

	
	Podstanarstvo u drugom stambenom prostoru
 
	10




NAČIN I ROKOVI PODNOŠENJA PRIJAVA

		Prijava na Javni natječaj podnosi se do 30.11. 2026. godine, a uz priloženu potrebnu dokumentaciju i na propisanim obrascima koje zainteresirani mogu dobiti u Općini Brestovac, Požeška 76,  Brestovac ili preuzeti na internetskim stranicama https://www.brestovac.hr/. 
		Ispunjen zahtjev za prijavu na Javni natječaj i pripadajuća dokumentacija dostavljaju se isključivo preporučenom poštanskom pošiljkom na adresu: Općina Brestovac, Požeška 76, 34322 Brestovac, a na kuvertu je potrebno napisati napomenu: 
„NE OTVARAJ - Prijava na Javni natječaj za Mjeru 1.“

		Nepotpune i nerazumljive prijave te one uz koje nije priložena sva propisana dokumentacija, neće se razmatrati. 
		Potrebni obrasci zahtjeva i izjava sastavni su dijelovi ovog Javnog natječaja. 
		Otvaranje primljenih prijava, utvrđivanje ispunjavanja uvjeta iz Javnog natječaja te bodovanje prijava biti će provedeno 7.12. 2026. godine. 
		S korisnikom mjere sklapa se ugovor o kupoprodaji zemljišta po povlaštenoj cijeni.
U slučaju da na natječaju dvije ili više ponuda postignu isti broj bodova za isto građevinsko zemljište prednost ponuditelja će se utvrđivati prema redoslijedu prioriteta kako slijedi: 
· vrijeme zaprimanja prijave pri čemu prije zaprimljena prijava ima  prednost što se utvrđuje uvidom u omotnicu na kojoj su navedeni datum i vrijeme predaje pošiljke poštanskom uredu. 

	Ovaj Javni natječaj sa potrebnim obrascima biti će objavljen na internetskoj stranici Općine Brestovac https://www.brestovac.hr/ i na oglasnoj ploči Općine Brestovac. Sve informacije mogu se dobiti u Općini Brestovac, na telefon 034/241-077.

